ชินอิจิกับปริศนาเกียวโตชินเซ็นกุมิ

ชินอิจิกับปริศนาเกียวโตชินเซ็นกุมิ (DETECTIVE CONAN DRAMA  SPECIAL 4 : SHINICHI KUDO-KYOTO SHINSENGUMI MURDER CASE)เป็นภาพยนตร์ตอนพิเศษของยอดนักสืบจิ๋ว โคนัน ซึ่งเป็นแบบคนแสดงจริง ภาคที่ 4
ออกอากาศครั้งแรกในประเทศญี่ปุ่นเมื่อเดือนเมษายนปี 2012 เป็นละครโทรทัศน์แบบ Tanpatsu หรือ ‘ละครพิเศษ’ ที่สร้างขึ้นต่อจาก ‘ยอดนักสืบจิ๋วโคนัน’ เวอร์ชันคนแสดง ภาคพิเศษ 1 (2006): จดหมายท้าทายถึงคุโด้ ชินอิจิ บทนำก่อนอำลา (Detective Conan: Kudo Shinichi’s Written Challenge: The Good-bye Prologue), ภาคพิเศษ 2 (2007): เผชิญหน้าองค์กรชุดดำ (Kudo Shinichi Returns! Showdown with the Black Organization) ที่มี โอกุริ ชุน (Oguri Shun) แสดงเป็น คุโด้ ชินอิจิ, ภาคพิเศษ 3 (2011): ชินอิจิปะทะปริศนาวิหคมรณะ (Challenge to Kudo Shinichi: Riddle of the Mysterious Legendary Bird) และ ซีรีส์โทรทัศน์แบบ Renzoku หรือ ‘ละครทั่วไป’ ในชื่อ ‘Challenge to Kudo Shinichi’ (2011) ที่มีการเปลี่ยนนักแสดงไปหลายตัวละครด้วยกันจากสองภาคแรก เช่น มิโซบาตะ จุนเปย์ (Mizobata Junpei) มาแสดงเป็น คุโด้ ชินอิจิ แทน โอกุริ ชุน เป็นต้น
สำหรับ ภาคพิเศษ 4 (2012): ชินอิจิกับปริศนาเกียวโตชินเซ็นกุมิ นี้ยังคงใช้นักแสดงส่วนใหญ่จากเวอร์ชันละครซีรีส์ทางโทรทัศน์แบบ Renzoku ‘Challenge to Kudo Shinichi’ ได้แก่ มิโซบาตะ จุนเปย์  เป็น คุโด้ ชินอิจิ, คุซึนะ ชิโอริ เป็น โมริ รัน, โทริ มัทสึซากะ เป็น ฮัตโตริ เฮย์จิ และ เรย์ โอคาโมโตะ เป็น โทยามะ คาซึฮะ
มีคดี 2 คดีเกิดขึ้นคือ -คดีฆาตกรรมให้ห้องปิดตายความสูง 10,000 เมตร- และ -คดีปริศนากองถ่ายภาพยนตร์-

**ตัวละคร**

**ตัวละครหลัก**
 คุโด้ ชินอิจิ แสดงโดย มิโซบาตะ จุนเปย์- โมริ รัน แสดงโดย คุซึนะ ชิโอริ- โมริ โคโกโร่ แสดงโดย จินไน ทาคาโนริ- ฮัตโตริ เฮย์จิ แสดงโดย มัตสึซากะ โทโอรุ- โทยามา คาซึฮะ แสดงโดย โอคาโมโตะ เรย์- ทาคางิ วาตารุ- ซาโต้ มิวาโกะ

**คดีฆาตกรรมในห้องปิดตายความสูง 10,000 เมตร**
เป็นตอนที่ดัดแปลงมาจากมังงะ เล่มที่ 21 File 4-7 (File 204-207) หรือ อนิเมชั่นตอนที่ 162 : ห้องปิดตายลอยฟ้า คดีแรกของคุโด้ ชินอิจิ (ตอนพิเศษ 1 ชั่วโมง)
แต่จะมีความแตกต่างกับต้นฉบับคือ สารวัตรเมงูเระ จูโซ เปลี่ยนเป็น หมวดซาโต้ มิวาโกะ แทน

**เนื้อเรื่องคดีฆาตกรรมในห้องปิดตายความสูง 10,000 เมตร**
ในเมืองเกียวโต ฮัตโตริ เฮย์จิ กำลังเข้าฉากแสดงหนังพีเรียดย้อนยุคเรื่อง “วันพักผ่อนของเรียวมะ (Ryoma’s Holiday)” ในบท Sōji Okita คาซึฮะ ส่งข้อความไปบอกกับ รัน และชวน รัน กับ ชินอิจิ ว่าน่าจะลองมาดูที่กองถ่ายหน่อยว่าการถ่ายทำเป็นอย่างไรบ้าง รันบอกเรื่องนี้กับชินอิจิ และเดินทางไปยังเกียวโต
ในระหว่างโดยสารเครื่องบินไปยังเกียวโต รันได้ฝันถึงเหตุการณ์ฆาตกรรมไม่คาดฝันเมื่อ1ปีก่อน เมื่อเจอเข้ากับศพในห้องน้ำของเครื่องบิน เมื่อพบศพ เจ้าหน้าที่ฝ่ายสืบสวน ทาคางิ และ ซาโต้ ที่บังเอิญโดยสารเที่ยวบินนี้พอดี ก็เริ่มต้นการสอบสวนคดีขึ้น ผุ้ตายคือ โอตากะ คาซึฮิโระ เป็นช่างภาพ เขาเคยได้รางวัลภาพข่าวดีเด่นเมื่อปีก่อน สาเหตุการเสียการเสียชีวิตมาจาก บาดแผลที่ไขสันหลัง อาวุธคือของที่มีปลายแหลม ก่อนที่ผู้ตายจะถูกฆ่า เขาถูกวางยาให้หมดสติก่อน ผู้ต้องสงสัยมี 4 คน จากการที่คุโด้ ชินอิจิ นั่งอยู่ที่ที่นั่งหลังสุด และเห็นผู้ต้องสงสัยที่มาเข้าห้องน้ำ 4 คน และไม่พบ ฟิลม์ ที่น่าจะอยู่ในกระเป๋าเสื้อของผู้ตาย

**ตัวละครในตอนคดีฆาตกรรมในห้องปิดตายความสูง 10,000 เมตร**
 โอทากะ คาซึฮิโระ ช่างภาพ- อุไค สึเนโอะ พนักงานบริษัท- ทาจิคาวะ จิสิรุ ช่างภาพ- ซางินุมะ โนโบรุ ช่างภาพ- อามาโนะ สึงุมิ ช่างภาพ และเป็นแฟนของโอทากะ(ผู้ตาย)- เอ็ดเวิร์ด โครว์ นักข่าวอิสระ

**คนร้าย**
อามาโนะ สึงุมิ

**เหตุจูงใจ**
เพื่อแก้แค้นให้กับพี่ชายที่ตาย รูปถ่ายที่โอทากะได้รางวัลมาเมื่อปี่ก่อน เป็นรูปถ่ายไฟไหม้ โอทากะเป็นคนวางเพลิงแมนชั่นที่พี่ชายของซึงุมิอยู่

**คดีปริศนากองถ่ายภาพยนตร์**

**ตัวละครในคดีปริศนากองถ่ายภาพยนตร์**
 ซาการุบะ เรอิจิ นักแสดง (รับบทเป็น ซากาโมโตะ เรียวมะ)- สุงิตะ ฟูมิโกะ นักแสดง (รับบทเป็น สาวใช้)- ฮายาชิบาระ โมโมกะ นักแสดง (รับบทเป็น โอเรียว)- อิวาซากิ ริวจิ นักแสดง (รับบทเป็น นาคาโอกะ ชินทาโร่)- อุนิไค เก็นอิจิ ตำรวจฝ่ายสืบสวนประจำสถานีตำรวจเกียวโต

**เนื้อเรื่องคดีปริศนากองถ่ายภาพยนตร์**
เรอิจิแอบคบกับฟูมิโกะอย่างลับๆ ในขณะที่ตัวเองมี โมโมกะ อยู่ แต่ที่คบกับโมโมกะ ก็เพื่อที่จะได้เป็นนักแสดง เพราะเธอเป็นดาราชื่อดัง ในขณะอยู่ในบทแสดง ก็เกิดระเบิดขึ้น ทำให้ เรอิจิ ที่ทำเงินประกันใบหน้า ได้รับเงินประกันนั้น เพราะระเบิดนั้นทำให้ใบหน้าเขาเกิดบาดแผล จากนั้นก็เกิดเรื่องไม่ขาดฝันขึ้น เมื่อ โมโมกะ นักแสดงหญิงชื่อดังถูกฆาตกรรมในห้องของเธอ และห้องนั้นถูกทำให้เป็นห้องปิดตาย 

**คนร้าย**
ซาการุบะ เรอิจิ

**เหตุจูงใจ**
เขาทำให้เกิด การระเบิด ขึ้น เพื่อเอาเงินประกันใบหน้าที่ทำไว้ และเป็นคนฆ่าโมโมกะ
หมวดหมู่:โคนัน ภาคคนแสดง
หมวดหมู่:ภาพยนตร์ที่มีฉากในเครื่องบิน
หมวดหมู่:ภาพยนตร์ที่มีฉากในเกียวโต